stanford-oval/wikipedia huggingface dataset:
אליעזר זאב רוזנבוים (ראחוב)
צאצאיו

בנו רבי יוסף יצחק
בנו רבי יחיאל מאיר, האדמו"ר מראחוב, חתן רבי ישעיה שנייבאלג, רב היישוב בני ראם
חתנו רבי שלמה שמואל כהנא, האדמו"ר מספינקא ירושלים
חתנו רבי יהודה רוזנבוים, האדמו"ר מלינסק
חתנו רבי גדליה משה ראטה, האדמו"ר משומרי אמונים - אשדוד
חתנו רבי יצחק אייזיק כהנא
נכדו מענדל ראטה, מלחין זמר ומשפיע חסידי
ספרו

נכדיו רבי יצחק מרדכי ורבי דוד צבי בני בנו רבי יחיאל מאיר ערכו מכתביו את הספר ארז בלבנון על התורה.
מרוץ חימוש

מרוץ חימוש הוא מצב שבו שתי מדינות (או יותר) מגדילות בהתמדה את עוצמתן הצבאית, כשכל אחת מנסה להגיע לעוצמה גדולה מזו של יריבתה.
מרוצי חימוש בולטים

דוגמה בולטת למרוץ חימוש היא ההתפתחות המקבילה של תותחים ימיים ותותחי חוף ובין תותחים ימיים לבין עצמם לאורך מאות שנים בתחומי ההגדלה ההדדית של טווח הירי ופיתוח יכולות ההמלטות והמיגון של כלי השיט.
מרוצי חימוש התקיימו בעיקר בעת החדשה. אחד מהראשונים שבהם התקיים בתקופה שקדמה למלחמת העולם הראשונה, בשנים 1890–1914, ובו היו מעורבות חמש המעצמות האירופיות: בריטניה, גרמניה, צרפת, רוסיה ואוסטרו-הונגריה.
שימוש עיקרי במושג זה נעשה בתקופת המלחמה הקרה, לתיאור מאמציהן של המעצמות לייצר מלאי גדל והולך של נשק גרעיני ולפתח נשק גרעיני בעל עוצמה גוברת והולכת. קרל סייגן תיאר זאת כשני אנשים שקועים עד צוואר בבריכת בנזין, לאחד שלושה גפרורים ולשני חמישה.
במזרח התיכון התרחש מרוץ חימוש פעמים אחדות:
בשנת 1955 חתם נשיא מצרים, גמאל עבד אל נאצר, על עסקת נשק עם צ'כוסלובקיה (עסקת הנשק הצ'כוסלובקית-מצרית), ובכך החל מרוץ חימוש מול ישראל.
שיגור הטיל שביט 2 על ידי ישראל היה יריית פתיחה למרוץ חימוש שבו כל מדינות המזרח התיכון ניסו לרכוש יכולת בתחום הטילים.
בסוף המאה ה-20 החל מרוץ חימוש גרעיני, שבמסגרתו חתרו עיראק ואיראן לרכישת יכולת גרעינית, וישראל עסקה בחיפוש מענה הגנתי והתקפי לניסיונות אלה. למעשה ישראל התחילה את המרוץ הגרעיני במזרח התיכון שלפי פרסומים זרים פיתחה ומפתחת פצצות גרעיניות בכור בדימונה וטילים בין-יבשתיים.
עצירתו של מרוץ חימוש

עצירתו של מרוץ חימוש מצריכה בניית אמון בין הצדדים למרוץ, וזה צעד שלא קל לעשותו. להמחשת קושי זה משמשת דילמת האסיר. לכל מדינה יש שתי אפשרויות: להגדיל את תקציב הביטחון שלה או להגיע להסכם עם יריבתה לפירוק החימוש. בכל מדינה מקנן החשש שיריבתה תפר את ההסכם, ולכן כל אחת מהן נוטה לכיוון של מרוץ חימוש. כל מדינה נראית כפועלת באופן רציונלי, אך התוצאה היא בלתי רציונלית בעליל.
לשם הפסקתו של מרוץ החימוש הגרעיני, התקיימו בין ארצות הברית לברית המועצות שיחות שמטרתן צמצום מאגר הטילים והנשק הגרעיני של כל אחת משתי המעצמות, שהסתיימו בחתימת הסכם START.
דרך שונה לסיומו של מרוץ חימוש הוא הגעה למצב שבו אחת מהמשתתפות במרוץ אינה מסוגלת יותר להעמיד משאבים להמשך המרוץ, ולכן נאלצת להפסיקו. יש המייחסים תוצאה זו ליוזמת ההגנה האסטרטגית ("מלחמת הכוכבים"), שהביאה לקריסתה של ברית המועצות.
משמעות מושאלת

בהשאלה החל המושג לשמש לתיאור תחרות שבה אין גבול מוחלט, וכל מתחרה מנסה לשפר את מקומו היחסי. דוגמה לכך היא הביטוי מרוץ חימוש ביולוגי שבא לתאר אבולוציה שבה בעלי החיים משפרים את כישוריהם כדי לזכות בעדיפות על יריביהם.
ראו גם

יתרון צבאי איכותי
| ברית המועצות (1955–1980) המלחמה הקרה ארצות הברית |
| --- | --- | --- |
| ברית המועצות • הגוש המזרחי • ברית ורשה | ארצות הברית • הגוש המערבי • נאט"ו | ברית המועצות • הגוש המזרחי • ברית ורשה | ארצות הברית • הגוש המערבי • נאט"ו |  |
| שנות ה-40 | מבצע מהדק נייר • ההתנגדות האנטי-קומוניסטית בפולין • שיטת הסלמי • משבר איראן • מלחמת האזרחים הסינית • מלחמת הודו-סין הראשונה • מלחמת האזרחים ביוון • מצב החירום המלאי • הפיצול היוגוסלבי-סובייטי • הסגר על ברלין • בריחת המוחות מגרמניה המזרחית |  |
| שנות ה-50 | מלחמת קוריאה • בהלת הלבנדר • המרד המזרח גרמני • משפטי פראג • הפיצול האלבני–סובייטי • המרד ההונגרי • משבר סואץ • משבר הספוטניק • משבר ברלין השני • ויכוח המטבח • הפיצול הסיני-סובייטי • מלחמת וייטנאם |  |
| שנות ה-60 | משבר קונגו • משבר מטוס הריגול U-2 • מלחמת האזרחים בגואטמלה • הפלישה למפרץ החזירים • משבר הטילים בקובה • מלחמת האזרחים של צפון תימן • האביב של פראג • הפלישה הסובייטית לצ'כוסלובקיה |  |
| שנות ה-70 | ביקור ניקסון בסין • מלחמת יום הכיפורים • משבר האנרגיה העולמי • מבצע מוקינגברד • המהפכה האתיופית • מלחמת האזרחים באנגולה • מבצע קונדור • מבצע טוקאן • מלחמת האזרחים במוזמביק • מלחמת אוגדן • סכסוך לוב–צ'אד • מלחמת אפגניסטן |  |
| שנות ה-80 | החרם על אולימפיאדת מוסקבה • החרם על אולימפיאדת לוס אנג'לס • יוזמת ההגנה האסטרטגית • אייבל ארצ'ר 83 • תקרית הנגיחות בים השחור • אירועי כיכר טיין-אן-מן • סתיו העמים • נפילת חומת ברלין • מהפכת הקטיפה • המהפכה הרומנית • הפיקניק הפאן-אירופי |  |
| שנות ה-90 | איחוד גרמניה מחדש • איחוד תימן • התפרקות צ'כוסלובקיה • התפרקות ברית המועצות • התפרקות יוגוסלביה • תקרית הטיל הנורווגי |  |
| מושגי יסוד | הגוש המזרחי • הגוש המערבי • מסך הברזל • קומוניזם • קפיטליזם • מרוץ חימוש • המרוץ לחלל • מלחמה גרעינית • השמדה הדדית מובטחת • הקו החם מוסקבה-וושינגטון • המלחמה הקרה השנייה |  |
| מדיניות | דוקטרינת טרומן • תורת הבלימה • מקארתיזם • דוקטרינת אולבריכט • דוקטרינת הלשטיין • דוקטרינת ברז'נייב • דוקטרינת אייזנהאואר • דטאנט • אוסטפוליטיק • דוקטרינת רייגן • גלאסנוסט • פרסטרויקה • דוקטרינת סינטרה |  |
| דיפלומטיה | פגישות בין מנהיגי בעלות הברית במלחמת העולם השנייה • ועידת טהראן • ועידת יאלטה • ועידת פוטסדאם • הסכמי פריז ולונדון • הסכמי הלסינקי • סאל"ט • האמנה למניעת ניסויים גרעיניים • פסגת מלטה |  |
| כלכלה | תוכנית מרשל • קומקון • הנס הכלכלי בגרמניה • הקהילה הכלכלית האירופית |  |
| ארגונים | נאט"ו • ברית ורשה • CIA • ק.ג.ב. • שטאזי • ברית בגדאד • המדינות הבלתי-מזדהות • תנועת "סולידריות" בפולין |  |
| גרמניה | חומת ברלין • ברלין המערבית • ברלין המזרחית • הגבול בין גרמניה המערבית לגרמניה המזרחית • צ'ק פוינט צ'ארלי • מחנה המעבר מריינפלדה • אני ברלינאי • מר גורבצ'וב, הפל חומה זו! |  |
| רשימת ערכים מלאה | רשימת ערכים מלאה |  |
| --- | --- |
בקרת זהויות :  NLI: 987007294806605171  BnF: cb13319290t (data)  GND: 4076878-8  LCCN: sh85007355  NARA: 10637140  NKC: ph990900  SUDOC: 028196988
מרכז ג'ו אלון

| --- | --- |

 מידע כללי
 סוג:  תרבות והיסטוריה
 כתובת:  פאתי יער להב, הנגב הצפוני
 מיקום:  הנגב 
 מדינה:  ישראל 
 הקמה ובנייה
 תקופת הבנייה:  ?–1985
 תאריך פתיחה רשמי:  1985 
 אדריכל:  צבי לישר
 
 קואורדינטות:  31°22′46″N 34°51′53″E﻿ / ﻿31.379305555556°N 34.864861111111°E﻿ / 31.379305555556; 34.864861111111
 www.joealon.org.il
  (למפת הר חברון מערב מוגדלת) מרכז ג'ו אלון(למפת הר חברון מערב רגילה) מרכז ג'ו אלון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז ג'ו אלון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכז ג'ו אלון
 
תצוגה במוזיאון
תצוגה במוזיאון
תצוגת שטיחים מסורתיים במוזיאון
מרכז ג'ו אלון הוא מרכז חינוכי ותיירותי לידיעת הארץ ולהכרת הנגב, השוכן בפאתי יער להב שבנגב הצפוני, סמוך ממערב לקיבוץ להב. עיקר פרסומו של המרכז במוזיאון לתרבות הבדואים השוכן בו. המרכז קרוי על-שם הטייס ג'ו אלון.
תולדות המוזיאון

תחילתו של אוסף המוזיאון לתרבות הבדואים במוצגים שנאספו בידי הארכאולוגים אבנר ואורנה גורן, בעת שהתגוררו ליד הר סיני. לאחר נסיגת צה"ל מסיני, בסיוע המועצה האזורית בני שמעון, הקרן הקיימת לישראל והאגודה להנצחת זכרו של ג'ו אלון, שוכן האוסף במבנה המרכז שתוכנן בידי האדריכל צבי לישר, ונחנך בשנת 1985‏. לתצוגה נוספו פריטים שנאספו בקיבוץ להב ופריטים שנתרמו על ידי בדואים החיים ברחבי האזור. עוזי חלמיש, ראש המועצה האזורית בני שמעון בין השנים 1966–1970, שימש כמנהלו הכללי של המוזיאון, ואורנה גורן שמשה כאוצרת הראשונה שלו.
המוזיאון לתרבות הבדואים

המוזיאון לתרבות הבדואים נוסד במטרה להנציח את אורח החיים המסורתי של הבדואים, מתוך הבנה כי החברה הבדואית נמצאת בתהליך מואץ של מעבר מחיי נוודות מסורתיים להתיישבות ביישובי קבע. התצוגה משתרעת על-פני שתי קומות, ובה פריטים היסטוריים ועכשוויים המתארים את חיי הבדואים בנגב ובחצי-האי סיני החל בראשית המאה ה-20 צילומים רבים המוצגים במוזיאון נתרמו וצולמו על ידי גואל דרורי מבאר שבע שעשה תיעוד מסיבי של חיי הבדואים בשנות השישים והשבעים. בקיץ 2005 הוקם בחצר המרכז אוהל בדואי ענק באורך של 257 מטרים אשר נרכש בסוריה. האוהל מחולק כמקובל לשני אגפים: חדר אירוח ("דיוואן" או "שיג") ואגף המשפחה ("מחרם"), והוא מכוסה במחצלות ובמזרנים. בדיוואן היכול להכיל עד 150 איש הוקמה כירה להכנת קפה ותה, ובמחרם כירה לאפיית פיתות. המוזיאון הוא הגדול מסוגו בארץ. בקומה התחתונה מצויה דיורמה גדולה הממחישה את המעבר שעוברת החברה הבדווית מ"בית השיער לבית האבן".
תצוגות נוספות

במוזיאון מספר תצוגות נוספות:
תצוגה אודות מרד בר כוכבא - התצוגה מציגה את סיפורו של המרד בתוך חלל המעוצב כמערה, אשר נועד לדמות מערת מסתור מתקופת המרד.
חמש מערות מגורים, מסתור וקבורה, המדמות תקופות שונות בתולדות חבל דרומא, החל בתקופה הכלקוליתית ועד התקופה הביזנטית.
פינה המוקדשת לפעילות הקרן הקיימת לישראל, החל בהקמת שלושת המצפים ו-11 הנקודות בשנות ה-40 של המאה ה-20 ועד להווה.
מצפור - על גג מבנה המנהלה של המרכז הוקם מצפור לזכרו של יצחק ורדימון, וממנו נשקף נופם של הרי יהודה והנגב הצפוני.
פינת הנצחה לטייס חיל האוויר ג'ו אלון, שעל שמו קרוי המרכז.
הערות שוליים

↑  מדוע מוזיאון לתרבות הבדואים?
| --- | --- |
בקרת זהויות :  NLI: 987007368358105171 
מבט כללי על הדיורמה הממחישה את המעבר מבית השיער לבית האבן. הדגם בוצע על ידי "מה-טוב פתרונות המחשה" אוצרות: אורנה גורן
משרד ההגנה של רוסיה

| --- | --- |
דגל משרד ההגנה של הפדרציה הרוסית
בניין משרד ההגנה הרוסי במוסקבה.
בניין משרד ההגנה הרוסי במוסקבה.
 
 סמל משרד ההגנה
 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  ממשלת רוסיה 
 תאריך הקמה:  11 בדצמבר 1717
 סוכנות קודמת:  משרד ההגנה של ברית המועצות 
 שר:  אנדריי בלואוסוב
 תאריך כניסה:  12 במאי 2024
 מטה מרכזי:  מוסקבה 
 תקציב:  86.4 מיליארד דולר (2023)
 שמות קודמים:  משרד ההגנה הסובייטי   משרד המלחמה הרוסי
 Mil.ru
 
מסמלי מטה משרד ההגנה
מסמלי הצבא הרוסי
משרד ההגנה של רוסיה (ברוסית: Министерство обороны России; בשמו המקוצר: Минобороны России) הוא המשרד הממשלתי ברוסיה הממונה על הגנת המדינה.
המשרד אחראי לתיאום בין כל הסוכנויות העוסקות בביטחון הלאומי ובכוחות המזוינים של הפדרציה הרוסית ולפיקוח עליהם והוא מורכב משלושה גופים עיקריים - צבא רוסיה, צי רוסיה וחיל האוויר של רוסיה. בין הסוכנויות של משרד ההגנה נכללים גם סוכנות המודיעין הצבאית (המינהל הראשי של המטכ"ל) והמשטרה הצבאית. המשרד מפעיל גם אוניברסיטה (אקדמיית המטה הכללי), מספר בתי ספר ומכללות. מנהל המשרד הוא המפקד העליון של הכוחות המזוינים הרוסיים. מטה המשרד נמצא ברחוב זנאמנקה במוסקבה ואגפים שונים שלו שוכנים גם ברובע חמובניקי בעיר.
משרד הצבא הרוסי הראשון הוקם ב-11 בדצמבר 1717 על ידי הקיסר פיוטר הגדול תחת השם "הקולגיה הצבאית". זו הפכה למשרד הצבא של האימפריה הרוסית והייתה משרד המלחמה עד שנת 1917, כאשר פורק לטובת הקומיסריון העממי לענייני צבא, שהפך למשרד ההגנה הסובייטי בשנת 1946. ב-1992 הפך משרד ההגנה הסובייטי למשרד ההגנה של הפדרציה הרוסית.
בניין משרד ההגנה

בניין משרד ההגנה הרוסי במוסקבה הוא מבנה בן שמונה קומות בסגנון סטאליניסטי, הניצב על גדות נהר מוסקבה, ברובע חמובניקי, גדות פרונזה בכתובת רחוב זנאמנקה 19. המבנה משמש כמטה משרד ההגנה מאז שנות ה-50 של המאה ה-20, תחילה כמטה משרד ההגנה הסובייטי ולאחר מכן מטה משרד ההגנה של רוסיה. הבניין נבנה בשנים 1938–1951 ועוצב על ידי האדריכלים לב רודנב וולדימיר מונץ. הוא שופץ בשנות ה-80 של המאה ה-20 על ידי האדריכל מיכאיל פוסוחין. קירותיו מעוטרים בשיש ובאבני גרניט שהובאו מהרי אורל.
ארגון ומבנה

המטה הכללי של הכוחות המזוינים של הפדרציה הרוסית:
מינהל המבצעים הראשי
המינהל הראשי של המטה הכללי (מינהל המודיעין הראשי)
מינהל הגיוס הראשי
מינהל הטופוגרפיה הצבאית
מינהל 8
מינהל המוכנות הצבאית
המינהל לבניית ופיתוח מערכות כטב"ם
המרכז הלאומי לניהול הגנת הפדרציה הרוסית (עד דצמבר 2014, נקודת הפיקוד המרכזית של צבא רוסיה)
ועדת המחקר הצבאית
שירות הארכיון
שירות התזמורת הצבאית
מינהלים, שירותים ומחלקות משרד ההגנה:
הפיקוח הצבאי
מינהל המשטרה הצבאית הראשי
פיקוח הרכבים הצבאי
השירות לבטיחות טייסי תעופה
מינהל הנציגים הצבאיים
מינהל כוח אדם ראשי
מינהל החינוך
המינהל לענייני שירות אזרחי
מינהל ליחסים עם גופי חקיקה וממשל
מינהל החימוש
מינהל הטילים והארטילריה הראשי
המינהל הראשי למחקרים תת-ימיים
המינהל הראשי לניווט ואוקיינוגרפיה
המינהל הראשי לרכבים משוריינים
השירות המטאורולוגי של משרד ההגנה
המינהל לניתוח טכנולוגיה צבאית וחימוש
מינהל העורף
המינהל להנצחת זכרם של ההרוגים להגנת המולדת
המינהל הראשי לרפואה צבאית
מינהל 12 (ביטחון נשק גרעיני)
המינהל הפוליטי הצבאי
המינהל הפדרלי לאחסון בטוח והשמדת כלי נשק כימיים
ארגון ומבנה > שירות המימון

מינהל המימון והכלכלה הראשי
מינהל העבודה ותשלום שכר לצוות העובדים האזרחיים
מחלקת המימון והתכנון
מחלקת ראיית חשבון
ארגון ומבנה > לשכת שר ההגנה

המינהל הראשי לשיתוף פעולה צבאי בינלאומי
מינהל המשפטים הראשי
המינהל לפיקוח על יישום הסכמים
פיקוח פיננסי
לשכת השר
משרד קבלת קהל
מרכז המומחים
מזכיר העיתונות של שר ההגנה - דובר משרד ההגנה
מינהל שירותי עיתונות ומידע
מינהל תחבורת הרכבים
מינהל המשק
מינהל המפקחים
ארגון ומבנה > פיקודים עיקריים

חילות היבשה
כוחות האוויר והחלל
הצי הימי הצבאי
ארגון ומבנה > פיקוד

חיל הטילים האסטרטגיים
חיל הנחיתה האווירית
ארגון ומבנה > הוצאה לאור

"העיתון ההיסטורי-הצבאי"
"לוחם רוסיה"
"הכוכב האדום"
ארגון ומבנה > גופים פדרליים

השירות הפדרלי לשיתוף פעולה צבאי-טכני (במאי 2024 הועבר לאחריות לשכת נשיא רוסיה)
השירות הפדרלי לבקרה טכנית וייצוא
המינהל הפדרלי לניהול מערכות השיכון והדיור עבור חיילי הצבא
השירות הפדרלי לחוזי הגנה (פורק)
שר ההגנה

שר ההגנה של רוסיה הוא השר האחראי על ניהול משרד ההגנה ונחשב ליועץ הצבאי הבכיר ביותר לנשיא רוסיה. שר ההגנה הנוכחי מאז מאי 2024 הוא אנדריי בלואוסוב.
ראו גם

משרד הביטחון
מחלקת ההגנה של ארצות הברית
הקתדרלה הראשית של הכוחות המזוינים של הפדרציה הרוסית
הערות שוליים

↑  הוקם ביולי 2018 ולראשו מונה אנדריי קרטאפולוב, לשעבר מפקד הכוחות הרוסיים סוריה ומפקד המחוז הצבאי המערבי. מקור: vesti.ru
| הכוחות המזוינים של האימפריה הרוסית |
| --- | --- | --- |
| פיקוד | המפקד העליון • משרד המלחמה • המטה הכללי הרוסי (הפיקוד במלחמת העולם הראשונה) |  |
| חילות הצבא | הצי הרוסי הקיסרי • חיל האוויר הרוסי הקיסרי • צבא האימפריה הרוסית |  |
| ציי האימפריה הרוסית | הצי הבלטי • צי הים השחור • צי האוקיינוס השקט • שייטת הים הכספי |  |
| רפורמות ומוסדות צבאיים | גזרת הקנטוניסטים • הגווארדיה הרוסית • הרפורמה הצבאית של אלכסנדר השני |  |
| --- | --- |
בקרת זהויות :  NLI: 987007597128205171  GND: 5175291-8  ISNI: 0000 0004 0438 4056  LCCN: no93032701  SUDOC: 136410219  VIAF: 127508700   WorldCat (עם VIAF): 127508700 
בניין משרד המלחמה של האימפריה הרוסית בשנת 1900.
בניין משרד ההגנה במוסקבה
מראה לילי של בניין משרד ההגנה
דוד צבי רוזנבוים

רבי דוד צבי רוזנבוים (נולד בכ"ו בתשרי ה'תשמ"ט, 7 באוקטובר 1988) הוא האדמו"ר ממז'יבוז', חצר חסידית חדשה שייסד בשנת תשע"ח.
ביוגרפיה

נולד לרבי יחיאל מאיר רוזנבוים, האדמו"ר הנוכחי מראחוב, ולראדא בת הרב ישעיה שנייבאלג, רב היישוב בני ראם. למד בתלמוד תורה ובישיבות של חסידות בעלז. בגיל 22 נסמך לרבנות[דרוש מקור].
רבי דוד צבי הוציא לאור (יחד עם אחיו הבכור יצחק מרדכי) את כתבי סבו רבי אליעזר זאב רוזנבוים בספר שנקרא 'ארז בלבנון'[דרוש מקור].
בראשית שנת תשע"ח, לאחר התייעצות עם רבי דוד צבי שלמה נפתלי בידרמן (מחסידות לעלוב), החליט לנהוג באדמו"רות בחיי אביו. הוא ייסד חצר חסידית ובחר לכנותה בשם מז'יבוז', על שם עיירת מגוריו של מייסד תנועת החסידות רבי ישראל בעל שם טוב.
הוא מתגורר בכפר אברהם בפתח תקווה. על גג ביתו הוא בנה בית מדרש שבו הוא מתפלל בשבתות עם חסידיו.
בהנהגת החסידות

בימי חמישי בערב מוסר שיעור בבית המדרש שבביתו ולאחר מכן עורך טיש קצר. השיעורים משודרים ביוטיוב. המסרים המרכזיים שהוא מעביר לחסידיו הם התחזקות באמונה, שמחה ואהבת ישראל.
בטבת תשע"ט השתתף הרב רוזנבוים בחתונה שבה רקד מצווה טאנץ עם הכלה, כשהיא רוקדת לצידו. תיעוד האירוע התפרסם וגרר תגובות ביקורתיות בציבור החרדי.
בתקופת הקורונה דיבר בחריפות כנגד החיסונים ואף תקף במילים בוטות את הרב חיים קנייבסקי שתמך בהם והגדיר אותו "המשרד הממשלתי הרצחני מרחוב רשב"ם".
משפחתו

בשנת ה'תשס"ז נישא לרחל, בת בתיה והרב מתתיהו סאפרין (בנו הבכור של רבי נתנאל ספרין האדמו"ר מקומרנה משכונת ארזי הבירה ירושלים), ולהם שישה ילדים.
הערות שוליים

↑  תחילה התנגד אביו לכך וכפשרה הוסכם שיעבור לגור בפתח תקווה
↑  נכון לשנת 2020 יש לערוץ היוטיוב שלו למעלה מ-100,000 צפיות
↑  ניתן לראות את הסרטון בכיכר השבת ובאקטואליק, (ראו גם דעה, כיכר השבת,) ואת תגובת הרבי לטענות ביוטיוב
↑  ‘המשרד הרצחני’: הרבי ממז’יבוז’ תקף את הגר”ח קניבסקי והתנצל
| שושלת נדבורנה |
| --- | --- | --- |
| אדמו"רי שושלת נדבורנה בעבר | רבי מאיר (הגדול) מפרמישלאן • רבי אהרן אריה לייב מפרמישלאן • רבי מאיר מפרמישלאן • רבי יצחק מקאליש • רבי שלמה מפרמישלאן • רבי ישכר בער לייפר (נדבורנה) • רבי אהרן אריה לייב לייפר (נדבורנה) • רבי מרדכי לייפר  • רבי ישכר בער לייפר (סאטמר) • רבי מאיר רוזנבוים (קרעטשניף) • רבי איתמר רוזנבוים • רבי אליעזר זאב רוזנבוים (קרעטשניף) • רבי שלמה איזקסון • רבי מאיר לייפר • רבי יוסף לייפר (פיטסבורג) • רבי חיים מרדכי רוזנבוים • רבי אברהם אבא לייפר • רבי אהרן יחיאל לייפר • רבי דוד משה רוזנבוים (רחובות) • רבי אליעזר זאב רוזנבוים (ראחוב) • רבי ישכר בער רוזנבוים • רבי יצחק אייזיק רוזנבוים • רבי מאיר איזקסון • רבי צבי הירש רוזנבוים • רבי ישראל רוזנבוים • רבי אשר ישעיה רוזנבוים (חדרה) • רבי יעקב ישכר בער רוזנבוים • רבי נתן דוד רוזנבוים • רבי ישראל ניסן רוזנבוים • רבי יצחק אייזיק רוזנבוים (קליבלנד) • רבי מרדכי ישכר בער לייפר • רבי מאיר רוזנבוים (קראקאס) • רבי שמואל שמעלקא לייפר |  |
| אדמו"רי שושלת נדבורנה כיום | רבי אליעזר זאב רוזנבוים (נדבורנה) • רבי מנחם אליעזר זאב רוזנבוים • רבי מאיר רוזנבוים (פרמישלאן) • רבי דוד משה רוזנבוים (קריית גת) • רבי יחזקאל שרגא רוזנבוים (טערבישאן) • רבי שלום אליעזר זאב רוזנבוים • רבי חיים מרדכי רוזנבוים (טשרנוביץ) • רבי ניסן חיים רוזנבוים • רבי זיידא אליעזר זאב רוזנבוים • רבי אשר ישעיה רוזנבוים (זוטשקא) • רבי מאיר יצחק אייזיק רוזנבוים • רבי אשר ישעיה רוזנבוים (ביתר עילית) • רבי יוסף נפתלי רוזנבוים • רבי ישכר בער לייפר • רבי משה מאיר לייפר • רבי משולם אליעזר לייפר • רבי אורי לייב הכהן רוזנבוים • רבי יחיאל מאיר רוזנבוים • רבי חיים לייפר • רבי ברוך פנחס לייפר • רבי דוד צבי רוזנבוים • רבי משה רוזנבוים • רבי זונדל ישכר דב רוזנבוים • רבי יהודה רוזנבוים • רבי גדליה משה רוזנבוים • רבי שלמה רוזנבוים • רבי מרדכי רוזנבוים (ירושלים) • רבי מאיר לייפר (דינוב) |  |
| ענפים בשושלת | חסידות נדבורנה באניא • חסידות ביטשקוב • חסידות בישטינא • חסידות זוטשקא • חסידות חוסט • חסידות טמשוואר • חסידות טערבישאן • חסידות טשערנוביץ' • חסידות לינסק • חסידות מז'יבוז' • חסידות מיאלען • חסידות נדבורנה • חסידות סטניסלב • חסידות סטרוז'ניץ • חסידות פיטסבורג • חסידות פרמישלאן • חסידות קאליש • חסידות קליבלנד • חסידות קרעטשניף • חסידות ראחוב |  |
TUGS

| --- | --- |

 סוגה:  סדרה מצולמת לילדים
 יוצרים:  רוברט ד. קרדונה דייוויד מיטון
 בימוי:  דייוויד מיטון
 מדבבים:  פטריק אלן נייג'ל אנתוני סיימון נאש כריס טולוץ' ג'ון בדלי שון פרנדרגסט
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  13
 הפקה
 חברת הפקה:  Clearwater Features
 הפצה:  Clearwater Features 
 טכניקת צילום:  מערך מרובה מצלמות 
 מוזיקה:  מייק אודונל ג'וניור קמפבל
 אורך פרק:  15 דקות
 שידור
 רשת שידור:  ITV‏ (CITV) (בריטניה)
 תקופת שידור מקורית:  4 באפריל 1989 – 27 ביוני 1989
 קישורים חיצוניים
 דף התוכנית ב-IMDb
 
TUGS ("גוררות") הייתה סדרת טלוויזיה בריטית לילדים, בת 13 פרקים, שהופקה לטלוויזיה בשנת 1988. הסדרה עלתה לשידור בממלכה המאוחדת ולאחר מכן גם באוסטרליה וביפן.
הודות להצלחת שתי העונות הראשונות של "תומס הקטר וחברים" החליטו רוברט ד. קרדונה ודייוויד מיטון ליצור סדרת טלוויזיה מקורית. הסדרה צולמה באולפני שפרטון בשנת 1988 באמצעות דגמים מציאותיים, בדומה ל"תומס הקטר וחברים". כלי השיט הוצבו על גבי תושבות שנמשכו מתחת למים באמצעות חוטים. מנועי שלט רחוק שימשו להפעלת מנגנונים בתוך הדגמים כגון עיניים זזות.
עלילה

עלילת הסדרה התרחשה בשנות העשרים הסוערות ועסקה בעלילותיהם של שני ציים של גוררות מואנשות: צי הכוכבים (Star Fleet) וארובות האפס (Z-Stacks) בנמל העיר הבדיונית ביג (Bigg) סיטי. שני הציים התחרו ביניהם כדי לחתום על חוזים להכנסת כלי שיט גדולים לנמל, כגון אוניות נוסעים, אוניות שוטטות ומפרשיות.
הסדרה הופקה על ידי חברת "Tugs Ltd" בעבור TVS ו-Clearwater Features Ltd. פסקול הסדרה הולחן על ידי מייק אודונל וג'וניור קמפבל, שהלחינו גם את המוזיקה ב"תומס הקטר וחברים".
פרקים

1: "סאנשיין" (Sunshine)
2: "פיראט" (Pirate)
3: "לכודים" (Trapped)
4: "תחרות שיט" (Regatta)
5: "תחמושת" (Munitions)
6: "ווריור" (Warrior)
7: "גאות גבוהה" (High Tide)
8: "הסגר" (Quarantine)
9: "שדים" (Ghosts)
10: "מזל רע" (Jinxed)
11: "רוח חזקה" (High Winds)
12: "במעלה הנהר" (Up-River)
13: "ביג סיטי הקפואה" (Bigg Freeze)
פשיטת רגל והפקות אחרות

לאחר פשיטת הרגל של חברת ההפקה TVS, לא נוצרו פרקים נוספים מלבד השלושה עשר שיועדו לעונה הראשונה. בעקבות השידור הראשון בשנת 1989 נמכרו זכויות השידור לחברה לא ידועה, וכל הדגמים והתפאורות נמכרו לבריט אולקרופט. אביזרי סט הצילומים ודגמי גוררות מחודשים הועברו להפקה של "תומס הקטר וחברים" ושימשו בה בין השנים 1991 ו-2008, וקטעים מהתוכנית המקורית עברו דיבוב ועריכה מחדש עבור הסדרה האמריקאית לילדים "המגדלור של סולטי" (Salty's Lighthouse). מיטון חזר לעבוד עם צוות ההפקה של "תומס הקטר וחברים" בשנת 1991, וקרדונה עבר לביים את הסדרה "טדי ספינת הגרר (אנ')" (במקור: Theodore Tugboat, "תיאודור הגוררת"), סדרה אחרת ברוח "גוררות" המתרחשת בקנדה. כל שלושה עשר פרקי הסדרה יצאו בקלטות VHS בין השנים 1989 ו-1993.
הדגמים

חלק מהדגמים, ביניהם העגורן ביג מיקי, נמכרו כאביזרי רקע לשימוש ב"תומס הקטר וחברים". היו שטענו שרוב הדגמים המקוריים נצבעו מחדש, אם כי באמצע שנת 2012 נמכרו רבות מיציקות הבעות הפנים של הדמויות ב-eBay, ובדצמבר אותה שנה התגלה שדגמי הדמויות עדיין קיימים. נכון ל-9 בינואר 2013 נמכרו הדגמים באוסף כמעט שלם (חלקם היו חסרים, בעיקר טופ האט), והם נשמרו על ידי ארגון "Star Tugs Company Ltd", שהתחיל פרויקט לשחזור הדגמים ולשימורם. הדגמים נמסרו לבעליהם החדשים ב-26 בינואר 2013. החברה הפעילה קמפיין קיקסטארטר להקמת תערוכה קבועה של הדגמים, שאותה מימנו ב-16 בפברואר 2014.
דמויות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בסדרת הטלוויזיה הבריטית TUGS משתתפות שתי קבוצות של ציי גוררות מואנשים: צי הכוכבים וארובות האפס. הם מתחרים אחד נגד השני בעיר הנמל הבדיונית ביג סיטי.
דמויות > צי הכוכבים > ארובות האפס

ארובות האפס הם גוררים ערמומיים, רמאים וזוממים. המפקד שלהם הוא קפטן אפס. הם מחפשים דרכים כדי להפיל ולהכשיל את צי הכוכבים המתחרה.
זוראן (באנגלית: Zorran) - זוראן הוא הגורר הראשון של קפטן אפס, והמנהיג של ארובות האפס. הוא גורר נמל שרוקם מזימות ערמומיות שונות נגד צי הכוכבים. נראה שהוא רואה את החברים האחרים של הצי שלו בבוז כמו גוררות הכוכבים המתחרות. אולם, התוכניות שלו בדרך כלל פועלות כבומרנג בביצוען, בגלל אוזלת ידם של ארובות האפס האחרות, או בגלל הביטחון עצמי המופרז שלו. הוא לא פוחד מאף אחד, כולל הבוס שלו, פרט להרקולס. זוראן מדבר במבטא קוקני קל. אף על פי שהוא גוררת קיטור, השריקה העמוקה והתוקפנית שלו נשמעת יותר דומה לצופרי האוויר המצוידים בקטרי דיזל, משאיות ואוניות מודרניות. כשהוא אינו זומם, הוא מנהיג נבון של הצי. בפרק "תחמושת", הוא מפקח על משלוח אדיר של חומרי נפץ על ידי מתן הוראות בטיחות נכונות לחברי הצי האחרים. בבריכה הימית, הוא נכנס לתפקידו של או ג'יי בהתווכחות עם בלונוז על איזון שכל ישר עם פקודות. ג'רממי קינג בנה את הדגם עבור זוראן. בריאיון עם ג'יימס גראטון, הוא מסביר שלגוררות "היו גופים מסיבי זכוכית שנלקחו מגיזרת עץ שבתוכה הותקנו סיפון ומבנה עילי מפרספקס. העיניים הזזות נצבעו על חצי צילינדר שעלה, נפל והסתובב עם שני מנועי סירבו מאחורי תבניות הפרצופים." זוראן מדובב על ידי המנהל האמנותי של הסדרה, כריס טולוק, אף על פי שהקרדיט שלו לא מופיע. ב-"המגדלור של סולטי", הוא היה מדובב על ידי סקוט מקניל וקירבי מורו.
זבדי (באנגלית: Zebedee) -
זאק (באנגלית: Zak) -
זאג (באנגלית: Zug) -
זיפ (באנגלית: Zip) -
קפטן אפס (באנגלית: Captain Zero) - בעלם של ארובות האפס. כמו קפטן כוכב, הוא מייצר קשר באמצעות מגפון מבנין מזח האפס. הוא מדבר בניב אורקדיאני. מרומז בפרק "רוח חזקה" שייתכן שיש לו רקע פלילי גנגסטר. הוא תמיד מחפש דרכים להפיל את קפטן כוכב ולעיתים קרובות הוא נופש לשיתות ערמומיות. הגוררות שלו מפחדות ממנו מאוד ומצייתות לפקודות בצייתנות. קפטן אפס רק מדבר בשני פרקים, אך המגפון שלו מופיע בפרק "מזל רע".
דמויות > דמויות משנה

איזי גומז (באנגלית: Izzy Gomez) -
לילי לייטשיפ (באנגלית: Lillie Lightship) -
בלונוז (באנגלית: Bluenose) -
ספינת הכיבוי (באנגלית: Fire Tug) -
הערות שוליים

↑  https://www.kickstarter.com/projects/406215527/star-tugs-exhibition